**H O T Ă R Â R E A Nr. 77**

**din data de 1 iulie 2016**

**privind aprobarea prelungirii Contractului de finanțare până la data de 1 noiembrie 2016, în scopul îndeplinirii integrale a obiectivelor și indicatorilor proiectului și în vederea asigurării funcționalității proiectului „Modernizare străzi în Municipiul Dej”, NV/18/2/2.1/201/25.02.2009 (cod SMIS 4746)**

Având în vedere Raportul Nr. 15.134 din 28 iunie 2016, al Biroului Programe Dezvoltare;

În temeiul ’art. 18’, alin. (6) din capitolul VII „Drepturi şi obligații ale AMPOR” din Acordul-cadru de delegare a atribuțiilor privind implementarea Programului Operațional Regional 2007 – 2013, versiunea consolidată, pentru OI din cadrul Agențiilor pentru Dezvoltare Regională (ADR);

Având în vedere prevederile Hotărârii Guvernului Nr. 678/2015 privind închiderea programelor operaționale finanțate în perioada 2007-2013 prin Fondul European de Dezvoltare Regională, Fondul Social European, Fondul de Coeziune și Fondul European de Pescuit, cu modificările şi completările ulterioare;

Luând act de decizia CMPOR din 24 mai 2016 de aprobare a măsurilor întreprinse de AMPOR-OI-Beneficiari pentru proiectele cu o valoare totală de cel mult 5 mil. Euro precum şi a Listei de proiecte care pot fi declarate nefuncţionale şi a căror durată se prelungește după expirarea perioadei acordate potrivit Instrucțiunii 144/2015;

Instrucțiunea Nr. 146/06/2016 pentru încheierea actelor adiționale de prelungire a duratei contractelor de finanțare care nu se finalizează în perioada acordată urmare aplicării Instrucţiunii AMPOR 144/2015, în scopul îndeplinirii integrale a obiectivelor și indicatorilor proiectelor și în vederea asigurării funcționalității acestora;

Având in vedere prevederile Legii Nr. 273/2006 privind finanțele publice locale, cu modificările și completările ulterioare;

În temeiul prevederilor ’art. 36’, alin. (4), lit.”a”, ”d”, şi ‚’art. 45’, alin. (2), lit.”a” și ”d” din Legea Nr. 215/2001 privind administrația publică locală, republicată, cu modificările și completările ulterioare,

 **H O T Ă R Ă Ş T E:**

**Art. 1.**

(1) **Aprobă** prelungirea Contractului de finanțare până la data de 1 noiembrie 2016 în scopul îndeplinirii integrale a obiectivelor și indicatorilor proiectului și în vederea asigurării funcționalității proiectului „Modernizare străzi în Municipiul Dej ”,NV/18/2/2.1/201/25.02.2009 (cod SMIS 4746).

(2) **Aprobă** alocarea de la bugetul local al Municipiului Dej pe anul 2016 a **sumei de 300.000 lei inclusiv TVA**, cu titlu de cheltuială neeligibilă, necesară finalizării proiectului în scopul îndeplinirii integrale a obiectivului și indicatorilor prin finanțarea din resurse proprii al Municipiului Dej.

**Art. 2.** Împuterniceşte pe Primarul Municipiului Dej pentru semnarea Declaraţiei de angajament prin care în calitate de reprezentant legal al Municipiului Dej se angajează:

* Să încheie fizic şi financiar Proiectul, în scopul asigurării funcționalității acestuia, să realizeze obiectivele şi indicatorii prevăzuți în Cererea de finanţare, fără a depăşi data de 1 noiembrie 2016;
* Să asigure finanţarea Proiectului din resurse proprii, până la finalizarea acestuia;
* Să asigure respectarea legislaţiei naţionale şi comunitare în ce priveşte achiziţiile publice şi plata cheltuielilor efectuate până la încheierea fizică şi financiară a Proiectului;
* Să fie de acord cu rambursarea tuturor sumelor primite de la MDRAP, în cadrul Proiectului, în cazul în care nu poate să realizeze obiectivele, precum şi indicatorii prevăzuți în cererea de finanţare până la data de 1 noiembrie 2016.

**Art. 3**. Cu ducerea la îndeplinire a prevederilor prezentei hotărâri se încredinţează Primarului Municipiului Dej, Biroului Programe Dezvoltare, Direcţia Economică, Direcția Tehnică şi Serviciului Juridic din cadrul Primăriei municipiului Dej.

**Preşedinte de şedinţă,**

 **Giurgiu Gheorghe**

**Nr. consilieri în funcţie - 19**

 **Nr. consilieri prezenţi -**

**Nr. voturi pentru -**

 **Nr. voturi împotrivă -**

 **Abţineri -**  **Contrasemnează**

 **Secretar, Jr. Pop Cristina**